Tīnūžu sākumskola

**SKOLAS PADOMES REGLAMENTS**

*Izdots saskaņā ar Izglītības likuma*

*31. panta ceturto daļu*

20.10.2022.

* + - * 1. **Vispārīgie noteikumi**

1. Tīnūžu sākumskola (turpmāk – Skola) Skolas padomes reglaments nosaka galvenos Skolas padomes darba organizēšanas jautājumus, mērķi, kompetences un darbības jomas. Skolas padome darbojas saskaņā ar Izglītības likumu, Skolas nolikumu un šo reglamentu, kā arī Skolas direktora rīkojumiem.
   * + - 1. **Skolas padomes mērķis**
2. Skolas padomes mērķis ir atbalstīt izglītojamo, pedagogu, vecāku vai personu, kuras realizē aizgādību (turpmāk - vecāki), Skolas administrācijas savstarpējo sadarbību un sadarbību ar pašvaldību, kā arī ar citām valsts un pašvaldības institūcijām un nevalstiskajām organizācijām, veicinot Skolas noteikto kopējo mērķu un interešu sasniegšanu.
   * + - 1. **Skolas padomes kompetence un darbības jomas**
3. Skolas padomes kompetence un darbības jomas ir:
   1. sniegt priekšlikumus Skolas attīstībai un pilnveidošanai, Skolas darbības vispārējiem principiem, atbalstīt priekšlikumu ieviešanu;
   2. piedalīties izglītības procesa un tā rezultātu apspriešanā, sniegt priekšlikumus un atbalstu izglītības kvalitātes uzlabošanai;
   3. sekot tam, kā tiek ievērotas izglītojamo un pedagogu tiesības, pildīti pienākumi, sniegt priekšlikumus situācijas uzlabošanai;
   4. sniegt priekšlikumus par Skolas darba organizāciju, budžeta sadalījumu un izglītības programmu īstenošanu, atbalstīt priekšlikumu ieviešanu;
4. sniegt priekšlikumus par izmaiņām Skolas iekšējās kārtības noteikumos;
5. savas kompetences ietvaros atbalstīt ar Skolas rīkotajiem pasākumiem saistītu organizatorisko jautājumu risināšanu;
6. izteikt priekšlikumus un veicināt Skolas sadarbību ar vecākiem un sabiedrību;
7. sadarboties ar pedagogu kolektīvu izglītojamo personības veidošanas jautājumos;
8. veicināt emocionāli komfortu mikrovidi skolā;
9. informēt par savu darbību un pieņemtajiem lēmumiem;
10. veikt citus Skolas padomes darbības reglamentējošo normatīvo aktu noteiktos pienākumus.

**IV. Skolas padomes sastāvs un ievēlēšanas kārtība**

1. Skolas padomes sastāvā ir:
   1. Skolas direktors;
   2. četri pedagogi;
   3. pašvaldības pārstāvis;
   4. izglītojamo vecāku pārstāvji;
   5. izglītojamo pārstāvji.
2. Skolas padomes sastāva ievēlēšanas kārtība un noteikumi:
   1. pedagogu pārstāvjus deleģē Skolas pedagoģiskais kolektīvs;
   2. vecāku pārstāvjus deleģē klašu un pirmsskolas grupu vecāku sapulcēs; vecāku pārstāvis Skolas padomē vienlaikus nevar būt Skolas darbinieks;
   3. skolēnu pārstāvjus deleģē vecāko klašu izglītojamie;
   4. Skolas padomes priekšsēdētāju ievēl no vecāku pārstāvju vidus;
   5. Skolas padomi vada Skolas padomes priekšsēdētājs, kuram ir vietnieks. Skolas padomes priekšsēdētāju, tā vietnieku un protokolistu ievēl pirmajā mācību gada sēdē.
      * 1. **Skolas padomes darba organizācija**
3. Skolas padomes sēdes notiek ne retāk kā divas reizes mācību gadā. Kā arī Skolas padomes priekšsēdētājs vai Skolas dibinātājs vai Skolas direktors ir tiesīgi nepieciešamības gadījumā sasaukt ārkārtas padomes sēdi.
4. Skolas padomes lēmumus pieņem balsojot. Balsošana var būt gan atklāta, gan aizklāta.
5. Neizšķirta balsojuma gadījumā izšķirošā ir Skolas padomes priekšsēdētāja balss.
6. Skolas padomes lēmumi ir spēkā, ja sēdē piedalās vismaz puse sastāva.
7. Informācijas sniegšanai Skolas padomes darbā var tikt pieaicināti savas jomas speciālisti un eksperti viedokļa sniegšanai, lai pēc iespējas pilnvērtīgāk un efektīvāk veiktu Skolas padomes kompetencē esošo jautājumu risināšanu.
8. Skolas padomes sēdes tiek protokolētas. Skolas padomes locekļi, kuri piedalījušies attiecīgajā sēdē, un citas pieaicinātās personas rakstveidā apstiprina savu klātbūtni reģistrācijas lapā. Sēžu protokolus noformē un glabā atbilstoši normatīvo aktu prasībām. Sēdes protokols tiek publicēts Skolas mājaslapā www.tinuzusakumskola.lv divu nedēļu laikā pēc Skolas padomes sēdes.

**VI. Skolas padomes tiesības un pienākumi**

1. Skolas padomes tiesības ir:
   1. akceptēt Skolas iekšējās kārtības noteikumus;
   2. izteikt priekšlikumus Skolas darbības vispārīgiem virzieniem;
   3. uzzināt Skolas problēmas un ieteikt ierosinājumus Skolas administrācijai par Skolas darbības uzlabošanu;
   4. izteikt priekšlikumus par izglītības programmu īstenošanu Skolā;
   5. lemt par vecāku līdzdalību Skolas saimniecisko jautājumu risināšanā;
   6. ir tiesīga lemt par to, kādus Izglītības likuma 1. panta 12.4 punkta “n” apakšpunktā minētos individuālos mācību piederumus nodrošina izglītojamo vecāki;
   7. izteikt priekšlikumus Skolas direktoram un Ogres novada pašvaldībai par Skolas kolektīva dalībnieku morālo un materiālo stimulēšanu.
2. Skolas padomei nav tiesību mainīt direktora lēmumus.
3. Skolas padomes priekšsēdētāja pienākumi ir:
   1. sasaukt Skolas padomes sēdes;
   2. ieteikt izskatāmā jautājuma optimālu risinājumu;
   3. veicināt mērķtiecīgu dialogu un diskusijas par izvirzītajām problēmām;
   4. kontrolēt Skolas padomes sēžu lēmumu izpildi.

**VII.** **Noslēguma jautājumi**

1. Skolas direktors ar ikreizēju rīkojumu ir tiesīgs regulēt jautājumus, kas nav atrunāti šajā reglamentā, lai pilnvērtīgi un nepārtraukti tiktu īstenotas Skolas padomes funkcijas.
2. Izmaiņas un papildinājumus reglamentā apspriež Skolas padomes sēdē, noformē rakstiski kā papildinājumu vai labojumu. Izmaiņas reglamentā apstiprina Skolas padomes sēdē.
3. Reglaments un tajā norādītie noteikumi, stājas spēkā nekavējoties pēc tā parakstīšanas.

Skolas padomes priekšsēdētāja Linda Cimmere

SASKAŅOTS

Tīnūžu sākumskola direktore

Zane Āboliņa